b'\n_START_ARTICLE_\nNico Robin\n_START_SECTION_\nRobin\n_START_PARAGRAPH_\nRobinin kiinniottopalkkio on t\xc3\xa4ll\xc3\xa4 hetkell\xc3\xa4 80 miljoonaa berry\xc3\xa4, joka tekee h\xc3\xa4nest\xc3\xa4 kolmanneksi vaarallisimman Olkihattujen j\xc3\xa4senen (Sanji on kuitenkin Robinia vahvempi, mutta Sanji esiintyy v\xc3\xa4hemm\xc3\xa4n taisteluissa ja on saanut pienemm\xc3\xa4n palkkion). Nico Robin sai ensimm\xc3\xa4isen etsint\xc3\xa4palkkionsa kahdeksanvuotiaana, koska h\xc3\xa4n tuhosi kuusi Merivoimien laivaa pirunmarjavoimillaan. Kuitenkin takaumassa n\xc3\xa4ytettiin, ettei se pit\xc3\xa4nyt paikkansa. H\xc3\xa4nen sy\xc3\xb6m\xc3\xa4ns\xc3\xa4 kukkakukkamarja antaa h\xc3\xa4nelle kyvyn saada mik\xc3\xa4 tahansa ruumiinosansa versoamaan kuin kukka mist\xc3\xa4 tahansa, ja niin monta kun h\xc3\xa4n itse haluaa. Useimmiten Robin k\xc3\xa4ytt\xc3\xa4\xc3\xa4 kyky\xc3\xa4\xc3\xa4n kasvattaakseen k\xc3\xa4si\xc3\xa4\xc3\xa4n._NEWLINE_Vaikka Maailmanhallitus sanoi valeena Nico Robinin olevan vaarallinen h\xc3\xa4nen tuhoamien kuuden laivan takia, oikeasti he halusivat napata Robinin, koska h\xc3\xa4n osaa tulkita poneglyfej\xc3\xa4. T\xc3\xa4m\xc3\xa4n taidon avulla h\xc3\xa4n voisi saada selville "todellisen historian", jonka Maailmanhallitus haluaa pit\xc3\xa4\xc3\xa4 salassa. He toivovat, ett\xc3\xa4 h\xc3\xa4nen taitonsa tulkita poneglyfej\xc3\xa4 auttaisi heit\xc3\xa4 l\xc3\xb6yt\xc3\xa4m\xc3\xa4\xc3\xa4n muinaisen aseen, Plutonin. Nico Robin on jo sarjassa sanonut, ettei se tieto h\xc3\xa4nt\xc3\xa4 kiinnosta._NEWLINE_T\xc3\xa4m\xc3\xa4n hetkisess\xc3\xa4 4Kids-dubissa h\xc3\xa4nell\xc3\xa4 on etel\xc3\xa4amerikkalainen aksentti, johtuen todenn\xc3\xa4k\xc3\xb6isesti h\xc3\xa4nen lehmitytt\xc3\xb6vaikutteisesta pukeutumisestaan ollessaan "Miss All Sunday"._NEWLINE_Nico Robin on fani\xc3\xa4\xc3\xa4nestyksen mukaan viidenneksi suosituin hahmo One Piecess\xc3\xa4, mik\xc3\xa4 tekee h\xc3\xa4nest\xc3\xa4 suosituimman naishahmon._NEWLINE_Nico Robin on 188cm pitk\xc3\xa4, 28-vuotias (30-vuotias aikahypyn j\xc3\xa4lkeen) ja h\xc3\xa4nen syntym\xc3\xa4p\xc3\xa4iv\xc3\xa4ns\xc3\xa4 on 6 helmikuuta. Oda on kertonut, ett\xc3\xa4 Nico Robinin el\xc3\xa4inhahmo on kurki, v\xc3\xa4ri purppura ja h\xc3\xa4n tuoksuu kukille.\n_START_SECTION_\nPersoona ja suhteet\n_START_PARAGRAPH_\nRobin on mystinen, vakava, hiljainen ja erist\xc3\xa4ytyv\xc3\xa4 hahmo. Monet ajattelevat h\xc3\xa4nen olevan kylm\xc3\xa4 ja syd\xc3\xa4met\xc3\xb6n, mutta oikeasti Robin on kiltti persoona joka ajattelee ensin ennen kuin toimii. Joskus h\xc3\xa4n vain puhuu, jos jotain kiinnostavaa tai t\xc3\xa4rke\xc3\xa4\xc3\xa4 on tapahtumassa. H\xc3\xa4n rakastaa historian opiskelua._NEWLINE_Aluksi Robin yritti pit\xc3\xa4\xc3\xa4 v\xc3\xa4limatkaa muihin ihmisiin, jopa yst\xc3\xa4viins\xc3\xa4, koska h\xc3\xa4n ajatteli menneisyyden ja vihollisten karkottavan heid\xc3\xa4t kuitenkin pois. Siit\xc3\xa4 syyst\xc3\xa4 h\xc3\xa4n kutsuu usein tovereitaan heid\xc3\xa4n ty\xc3\xb6teht\xc3\xa4viens\xc3\xa4 mukaan. Namia navigaattoriksi, Zoroa Mr. Samuraiksi, Usoppia Pitk\xc3\xa4nen\xc3\xa4ksi, Sanjia Mr. Kokiksi, Chopperia Mr. L\xc3\xa4\xc3\xa4k\xc3\xa4riksi ja Luffya kapteeniksi. Luffyst\xc3\xa4 h\xc3\xa4n silloin t\xc3\xa4ll\xc3\xb6in k\xc3\xa4ytt\xc3\xa4\xc3\xa4 t\xc3\xa4m\xc3\xa4n oikeaa nime\xc3\xa4. H\xc3\xa4n on ainoa Olkihatuista, jota ei n\xc3\xa4ytet\xc3\xa4 hassuilla ilmeill\xc3\xa4, toisin kuin esim. Luffya. Vaikka Robin ei omaa hullunkurisia ilmeit\xc3\xa4, h\xc3\xa4n osaa hauskuttaa muita kukkakukkavoimillaan. Enies Lobbyn j\xc3\xa4lkeen Nico Robin seurustelee enemm\xc3\xa4n tovereittensa kanssa, sill\xc3\xa4 h\xc3\xa4n tiet\xc3\xa4\xc3\xa4, ettei h\xc3\xa4nt\xc3\xa4 koskaan aiota hyl\xc3\xa4t\xc3\xa4._NEWLINE_Robin on viisain ja j\xc3\xa4rkevin Olkihatuista. H\xc3\xa4n tiet\xc3\xa4\xc3\xa4 paljon merist\xc3\xa4 ja maailmasta, ja useimmiten pysyy rauhallisena yll\xc3\xa4tt\xc3\xa4viss\xc3\xa4 tilanteissa analysoiden niit\xc3\xa4. T\xc3\xa4m\xc3\xa4 erottaa h\xc3\xa4net muista Olkihatuista, jotka panikoivat vastaavissa tilanteissa._NEWLINE_Sanji n\xc3\xa4hd\xc3\xa4\xc3\xa4n usein flirttailevan niin Robinille kuin Namillekin, ja h\xc3\xa4n oli Luffyn kanssa ensimm\xc3\xa4isen, joka hyv\xc3\xa4ksyi Robinin Olkihattuihin. _NEWLINE_Huolimatta Robinin yrityksist\xc3\xa4 pit\xc3\xa4\xc3\xa4 et\xc3\xa4isyytt\xc3\xa4, h\xc3\xa4n sai uusia yst\xc3\xa4vi\xc3\xa4. Nami on sanonut, ett\xc3\xa4 Robin on ainoa joka ymm\xc3\xa4rt\xc3\xa4\xc3\xa4 h\xc3\xa4nt\xc3\xa4. Lis\xc3\xa4ksi Robin on ainoa, jota Nami ei pomota. Chopper pelk\xc3\xa4si aluksi Robinia, mutta nykyisin Chopperin pelko on tiess\xc3\xa4\xc3\xa4n. Nico Robin kunnioittaa todella paljon my\xc3\xb6s Frankya, joka suojeli h\xc3\xa4nt\xc3\xa4 Enies Lobbyss\xc3\xa4. T\xc3\xa4m\xc3\xa4n vuoksi Robin halusi Frankyn liittym\xc3\xa4\xc3\xa4n Olkihattuihin ja puristi t\xc3\xa4t\xc3\xa4 kiveksist\xc3\xa4 kukkakukkavoimillaan tuottaen suunnatonta tuskaa Frankylle niin kauan kunnes h\xc3\xa4n liittyisi. _NEWLINE_Koska Nico Robin on arkeologi, h\xc3\xa4n pit\xc3\xa4\xc3\xa4 suuressa arvossa muinaisia ihmisten k\xc3\xa4denj\xc3\xa4lki\xc3\xa4 ja rakennuksia. H\xc3\xa4n voi jopa uhrata itsens\xc3\xa4 niiden vuoksi, esimerkiksi taivassaarella, taistellessaan Yamaa, Enerin "t\xc3\xa4ydennysjoukkojen" johtajaa vastaan. Yama tuhosi monta muinaista rakennusta ja Robin esti sen riskeeraten itsens\xc3\xa4. Saatuaan Yaman houkuteltua pois raunioiden luota h\xc3\xa4n vieritti Yaman jyrk\xc3\xa4nteelt\xc3\xa4 alas, taittoi t\xc3\xa4m\xc3\xa4n sormet ja ennen maahan putoamista taittoi Yaman sel\xc3\xa4n._NEWLINE_Robinin unelmat ja persoona ovat saaneet vaikutteita h\xc3\xa4nen menneisyyden kolmelta l\xc3\xa4heiselt\xc3\xa4: Jaguar D. Saulolta, \xc3\xa4idilt\xc3\xa4\xc3\xa4n Nico Olvialta ja Professori Clover. Professori Clover teki h\xc3\xa4nest\xc3\xa4 arkeologin; h\xc3\xa4nen tutkimuksensa saivat Robinin kiinnostumaan todellisesta historiasta. Robin sai lukea kirjastosta kirjoja, joista h\xc3\xa4n opetteli historiaa. H\xc3\xa4nen \xc3\xa4itins\xc3\xa4 Olvia antoi Robinille uutta rohkeutta el\xc3\xa4\xc3\xa4 ja toteuttaa unelmansa. Jaguar D. Saulo, joka oli Robinin ensimm\xc3\xa4inen yst\xc3\xa4v\xc3\xa4, antoi Robinille rohkeutta etsi\xc3\xa4 uusia yst\xc3\xa4vi\xc3\xa4 ja opetti h\xc3\xa4net nauramaan vaikka se sattuisi, mik\xc3\xa4 vahvisti h\xc3\xa4nen hiljaisuuttaan, ujoutta ja herttaista hymy\xc3\xa4._NEWLINE_Robinin unelmana on l\xc3\xb6yt\xc3\xa4\xc3\xa4 Rio-poneglyfi, josta h\xc3\xa4n saisi selville "todellisen historian".\n_START_SECTION_\nRobinin yksin\xc3\xa4isyys\n_START_PARAGRAPH_\nRobin syntyi Ohara-nimisell\xc3\xa4 saarella ja on arkeologiperheest\xc3\xa4. H\xc3\xa4nen \xc3\xa4itins\xc3\xa4, Nico Olvia l\xc3\xa4hti merille etsim\xc3\xa4\xc3\xa4n todellista historiaa Robinin ollessa kaksivuotias. Olvia j\xc3\xa4tti Robinin veljens\xc3\xa4 ja t\xc3\xa4m\xc3\xa4n vaimonsa, Ms.Rojin, huostaan. Roji ei v\xc3\xa4litt\xc3\xa4nyt Robinista ja kohteli t\xc3\xa4t\xc3\xa4 huonosti, tehden aina vain selvemm\xc3\xa4ksi sen, ettei halunnut koskaan Nico Robinia perheeseens\xc3\xa4. H\xc3\xa4n halusi Robinin pysyv\xc3\xa4n pois h\xc3\xa4nen silmist\xc3\xa4\xc3\xa4n, eik\xc3\xa4 antanut h\xc3\xa4nen osallistua juhliin. Robinin pirunmarjavoimat pelottivat saaren asukkaita, mik\xc3\xa4 sai lapsia kiusaamaan h\xc3\xa4nt\xc3\xa4. Aikuiset eiv\xc3\xa4t olleet sen parempia, sill\xc3\xa4 he yleens\xc3\xa4 moittivat Robinia, jos h\xc3\xa4n k\xc3\xa4ytti pirunmarjavoimiaan, vaikka Robin k\xc3\xa4ytti niit\xc3\xa4 vain puolustaakseen itse\xc3\xa4\xc3\xa4n kiusaajilta. H\xc3\xa4nen ainoat yst\xc3\xa4v\xc3\xa4ns\xc3\xa4 olivat "Tiedon puun" (Tree of Knowledge) oppilaat ja professori Clover. H\xc3\xa4nen \xc3\xa4itins\xc3\xa4 yst\xc3\xa4vin\xc3\xa4 he yrittiv\xc3\xa4t pit\xc3\xa4\xc3\xa4 Robinista huolta._NEWLINE_Vain kahdeksan vuoden i\xc3\xa4ss\xc3\xa4 Robin p\xc3\xa4\xc3\xa4si l\xc3\xa4pi arkeologitentist\xc3\xa4 ja virallisesti p\xc3\xa4\xc3\xa4si tutustumaan Tiedon puuhun. Kuitenkin, kerrottuaan h\xc3\xa4nen haluavan opiskella "todellista historiaa", toiset arkeologit muistuttivat todellisen historian opiskelun olevan kielletty\xc3\xa4 ja laissa rangaistavaa. Robin kertoi, ett\xc3\xa4 oli k\xc3\xa4ytt\xc3\xa4nyt pirunmarjavoimiaan vakoillakseen Tiedon puuta, ja saanut selville, ett\xc3\xa4 y\xc3\xb6ll\xc3\xa4 he opiskelivat salaa todellista historiaa Tiedon puun kellarissa. T\xc3\xa4m\xc3\xa4 s\xc3\xa4ik\xc3\xa4ytti opiskelijat, ja sai professori Cloverin nuhtelemaan h\xc3\xa4nt\xc3\xa4 ja Clover sanoi, ett\xc3\xa4 jos Robin yritt\xc3\xa4isi vakoilla viel\xc3\xa4 kerrankin, h\xc3\xa4nelle annettaisiin porttikielto Tiedon puuhun.\n_START_SECTION_\nSauloon yst\xc3\xa4vystyminen\n_START_PARAGRAPH_\nRobin juoksi itkien saaren luoteisosassa olevalle rannalle, jossa h\xc3\xa4n tapasi haaksirikkoutuneen j\xc3\xa4ttil\xc3\xa4isen, Jaguar D. Saulon. Heist\xc3\xa4 kahdesta tuli nopeasti yst\xc3\xa4vi\xc3\xa4 ja Robin k\xc3\xa4vi tervehtim\xc3\xa4ss\xc3\xa4 h\xc3\xa4nt\xc3\xa4 nelj\xc3\xa4n p\xc3\xa4iv\xc3\xa4n ajan, kun Saulo rakensi lauttaa. Saatuaan selville olevansa Oharassa, h\xc3\xa4n varoitti Robinia tulevista sotalaivoista, jotka tuhoaisivat Oharan maan tasalle arkeologejen ja poneglyfejen vuoksi._NEWLINE_Samana p\xc3\xa4iv\xc3\xa4n\xc3\xa4 Nico Olvia rantautui Oharan saarelle (Saulon auttoi Olviaa pakenemaan Merivoimilta pari p\xc3\xa4iv\xc3\xa4\xc3\xa4 aikaisemmin). H\xc3\xa4n ilmoitti arkeologeille, ett\xc3\xa4 Merivoimat tappoivat h\xc3\xa4nen toverinsa. Merivoimat olivat tehneet johtop\xc3\xa4\xc3\xa4t\xc3\xb6ksen, jonka mukaan heid\xc3\xa4n laivalleen j\xc3\xa4\xc3\xa4neet tavarat olisivat Oharasta kotoisin ja Oharan olevan heid\xc3\xa4n tukikohtansa. Siisp\xc3\xa4 Merivoimat suuntasivat Oharaan, todenn\xc3\xa4k\xc3\xb6isesti tappamaan kaikki. Arkeologit kuitenkin kielt\xc3\xa4ytyiv\xc3\xa4t l\xc3\xa4htem\xc3\xa4st\xc3\xa4 ja halusivat j\xc3\xa4\xc3\xa4d\xc3\xa4 suojelemaan Tiedon puuta ja sen tietoja, jotka he olivat ker\xc3\xa4nneet vaivalla. Olvian huomattua, ett\xc3\xa4 CP9 on rantautunut Oharaan, h\xc3\xa4n juoksi pois Tiedon puusta. Robin juoksi kohti Tiedon puuta ja matkalla Olvia ja Robin juoksivat toistensa ohi, tunnistamatta toisiaan._NEWLINE_Robinin saavuttua Tiedon puulle, h\xc3\xa4n kysyi professori Claverilta h\xc3\xa4nen \xc3\xa4itins\xc3\xa4 sijainnista. Koska Olvia oli etsint\xc3\xa4kuulutettu nainen, h\xc3\xa4n ei halunnut en\xc3\xa4\xc3\xa4 mink\xc3\xa4\xc3\xa4nlaisia v\xc3\xa4lej\xc3\xa4 Robiniin, jotta Robin pysyisi turvassa. Siksi Clover sanoi, ettei h\xc3\xa4nen \xc3\xa4itins\xc3\xa4 ole saarella, mutta Robin tuntui olevan varma asiasta. Nopeasti Clover vaihtoi puheenaihetta ja k\xc3\xa4ski Robinin paeta.  Robin kielt\xc3\xa4ytyi ja CP9 saapui paikalle etsien poneglyfej\xc3\xa4._NEWLINE_Agentit k\xc3\xa4skiv\xc3\xa4t muiden paitsi opiskelijoiden menem\xc3\xa4\xc3\xa4n evakuointilaivaan, tai heid\xc3\xa4t tuhottaisiin. Nico Olvia joutui kasvotusten Spandinen, CP9:n johtajan kanssa, ja h\xc3\xa4nen agenttinsa kukistivat Olvian._NEWLINE_Tiedon puun luona, arkeologit oli vangittu ja viety ulos puusta. Clover k\xc3\xa4ski uudelleen Robinin paeta, mutta edelleen Robin kielt\xc3\xa4ytyi. Spandine ja h\xc3\xa4nen agenttinsa vahingoittivat Olviaa pahasti. Olvia havaitsi Robinin kuullessaan t\xc3\xa4m\xc3\xa4n nimen. Agentit l\xc3\xb6ysiv\xc3\xa4t poneglyfit Tiedon puun kellarista, ja arkeologit tuomittiin kuolemaan Sengokun Buster Call -hy\xc3\xb6kk\xc3\xa4yksen mukana. Silloin Clover alkoi puhua, ja sanoi Maailmanhallituksen haluavan 100 vuotta vanhan Todellisen historian pysyv\xc3\xa4n salassa. Ennen kuin h\xc3\xa4n ehti paljastaa t\xc3\xa4m\xc3\xa4n sivilisaation nimen, h\xc3\xa4nt\xc3\xa4 ammuttiin rintaan ja haavoittui vakavasti.\n_START_SECTION_\nSaulon uhraus\n_START_PARAGRAPH_\nSaulon huomattua taistelualuksien saapuneen, h\xc3\xa4n juoksi etsim\xc3\xa4\xc3\xa4n Robinia. Hy\xc3\xb6kk\xc3\xa4yksen alkaessa Oharaan, selvisi samalla, ett\xc3\xa4 Robin osaa tulkita poneglyfej\xc3\xa4. Koska pommitus oli alkanut, kaikki arkeologit koottiin yhteen. Robin ja Olvia kohtasivat, ja hetken kuluttua Saulo tuli._NEWLINE_Paljastui, ett\xc3\xa4 Saulo oli entinen Merivoimien lippueamiraali, joka p\xc3\xa4\xc3\xa4sti Nico Olvian vapaaksi. Olvia pyysi, ett\xc3\xa4 Saulo veisi h\xc3\xa4nen tytt\xc3\xa4rens\xc3\xa4 turvallisesti pois saarelta, ja kertoi Robinille, ett\xc3\xa4 h\xc3\xa4nen pit\xc3\xa4\xc3\xa4 el\xc3\xa4\xc3\xa4. Robin halusi j\xc3\xa4\xc3\xa4d\xc3\xa4 \xc3\xa4itins\xc3\xa4 luokse, mutta Olvia ei antanut h\xc3\xa4nen j\xc3\xa4\xc3\xa4d\xc3\xa4. Oli viel\xc3\xa4 jotain, mit\xc3\xa4 h\xc3\xa4nen piti tehd\xc3\xa4._NEWLINE_Saulo toteutti Olvian toiveen ja vei Robinin saaren rannalle, mutta taistelualukset huomasivat h\xc3\xa4net ja aloittivat tulittamisen. H\xc3\xa4n tuhosi monta taistelualusta, kunnes Kuzan (tunnetaan my\xc3\xb6hemmin nimell\xc3\xa4 Aokiji) saapui taistelemaan. Samalla Robin yritti p\xc3\xa4\xc3\xa4st\xc3\xa4 kukkakukkamarjavoimillaan evakuointilaivaan, mutta Spandine kertoi heille Robinin olevan arkeologi, joten h\xc3\xa4n ei p\xc3\xa4\xc3\xa4ssyt kyytiin. _NEWLINE_Laiva kuitenkin tuhoutui lippueamiraalin (joka my\xc3\xb6hemmin tunnetaan nimell\xc3\xa4 Akainu) k\xc3\xa4skyst\xc3\xa4. Syyksi h\xc3\xa4n kertoi sen, ett\xc3\xa4 kyydiss\xc3\xa4 saattoi olla joku arkeologi. T\xc3\xa4m\xc3\xa4 j\xc3\xa4rkytti Sauloa ja jopa Kuzania. Saulo yritti paeta Robinin kanssa, mutta Kuzan j\xc3\xa4\xc3\xa4dytti Saulonin jalan pirunmarjavoimillaan. Kuzanin j\xc3\xa4\xc3\xa4dytt\xc3\xa4ess\xc3\xa4 Sauloa, Saulo k\xc3\xa4skee Robinin paeta merelle. Robin kielt\xc3\xa4ytyi sanoen, ettei h\xc3\xa4nell\xc3\xa4 ole ket\xc3\xa4\xc3\xa4n merell\xc3\xa4. Silloin Saulo lupasi, ett\xc3\xa4 Robin joskus l\xc3\xb6yt\xc3\xa4isi merelt\xc3\xa4 tovereita, eik\xc3\xa4 h\xc3\xa4n koskaan olisi t\xc3\xa4ysin yksin. Saulo viimeiseksi teokseen nauroi j\xc3\xa4\xc3\xa4tyess\xc3\xa4\xc3\xa4n kokonaan. Syyn\xc3\xa4 nauruun se, ett\xc3\xa4 h\xc3\xa4nen mielest\xc3\xa4\xc3\xa4n kuuluu nauraa, vaikka olisi surullinen._NEWLINE_Tiedon puun luona, Olvia, Clover ja monet muut heittiv\xc3\xa4t kirjaston kirjoja mereen, jotta ne s\xc3\xa4\xc3\xa4styisiv\xc3\xa4t palamiselta, ja toivoen, ett\xc3\xa4 tulevaisuudessa joku l\xc3\xb6yt\xc3\xa4isi ne. He ymm\xc3\xa4rsiv\xc3\xa4t etteiv\xc3\xa4t he en\xc3\xa4\xc3\xa4 voineet muutakaan tehd\xc3\xa4, sill\xc3\xa4 kaikkialla heid\xc3\xa4n ymp\xc3\xa4rill\xc3\xa4\xc3\xa4n vallitsi tuli. Olvia pyysi itsekseen anteeksi, ettei j\xc3\xa4tt\xc3\xa4nyt Robinille hyv\xc3\xa4stej\xc3\xa4._NEWLINE_Robin juoksi Saulon rakentaman laudan luokse, ja t\xc3\xb6rm\xc3\xa4si siell\xc3\xa4 Kuzaniin. Kuzan kuitenkin p\xc3\xa4\xc3\xa4sti Nico Robinin menem\xc3\xa4\xc3\xa4n, sill\xc3\xa4 Saulo uhrasi henkens\xc3\xa4 t\xc3\xa4m\xc3\xa4n vuoksi. H\xc3\xa4n kuitenkin vakuutti, ettei ole Robinin yst\xc3\xa4v\xc3\xa4. Jos Robin tekisi jotain pahaa, h\xc3\xa4n l\xc3\xa4htisi Robinin per\xc3\xa4\xc3\xa4n. Robin l\xc3\xa4htee lautalla pois saarelta Kuzanin tekem\xc3\xa4\xc3\xa4 j\xc3\xa4\xc3\xa4reitti\xc3\xa4 kulkien. Muistaen Saulon sanat, Robin yritti nauraa oloaan helpottaakseen, mutta se oli vaikeaa Oharan palaessa h\xc3\xa4nen silmiens\xc3\xa4 edess\xc3\xa4. Robin on ainoa, joka selvisi Oharasta._NEWLINE_H\xc3\xa4nelle koitui kova el\xc3\xa4m\xc3\xa4, kiitos h\xc3\xa4nen 79 miljoonan kiinniottopalkkion, jonka Spandine asetti (selitt\xc3\xa4en syyksi kuuden sota-aluksen upottamisen piilottaakseen Oharan tapahtumat julkisuudelta). Monet ihmiset olivat aluksi Robinin yst\xc3\xa4vi\xc3\xa4, mutta tajutessaan olevansa vaarassa Nico Robinin ollessa heid\xc3\xa4n huostassaan, Robin aina k\xc3\xa4\xc3\xa4nnytettiin pois. Ihmiset kaikkialla uskoivat, ett\xc3\xa4 Robin on todelliseksi vaaraksi ja tuhoaisi koko maailman mik\xc3\xa4li h\xc3\xa4nt\xc3\xa4 ei tapettaisi. H\xc3\xa4nen luottamuksensa joka kerralta v\xc3\xa4hentyi. Robinille ilmestyi mielikuva, ett\xc3\xa4 kukaan ihminen ei suo h\xc3\xa4nelle onnea ja totesi h\xc3\xa4nen kohtalokseen, ett\xc3\xa4 h\xc3\xa4net aina hyl\xc3\xa4t\xc3\xa4\xc3\xa4n ja petet\xc3\xa4\xc3\xa4n. Siksi h\xc3\xa4nest\xc3\xa4 itsest\xc3\xa4\xc3\xa4n tuli petosten mestari, ja h\xc3\xa4n liittoutui merirosvojen ja muiden alamaailman rikollisten kanssa suojellakseen itsens\xc3\xa4, ja kun vaara uhkaa h\xc3\xa4n pett\xc3\xa4\xc3\xa4 muut. H\xc3\xa4n ei kuitenkaan koskaan lopettanut unelmoimasta Tosi historian selvitt\xc3\xa4misest\xc3\xa4, ja teki mit\xc3\xa4 vain l\xc3\xb6yt\xc3\xa4\xc3\xa4kseen Rio-poneglyfej\xc3\xa4. Nelj\xc3\xa4 vuotta sitten h\xc3\xa4nen ollessa 24-vuotias, Nico Robin liittyi Baroque Worksiin ja auttoi kaapparilordi Sir Crocodilea saamaan Alabastan haltuunsa ja l\xc3\xb6yt\xc3\xa4m\xc3\xa4\xc3\xa4n muinaisen aseen, Plutonin olinpaikan. Vastalahjaksi Crocodile suojelisi h\xc3\xa4nt\xc3\xa4.\n_START_SECTION_\nBaroque Works\n_START_PARAGRAPH_\nSarjassa Nico Robin ilmestyi ensi kertaa Whiskey Peak osan lopussa Olkihatuille nimell\xc3\xa4 "Miss All Sunday" (englannin dubissa Miss Sunday). H\xc3\xa4n oli Baroque Works organisaation varajohtaja ja h\xc3\xa4n tuhosi Igaramin laivan, joka toimi sy\xc3\xb6ttin\xc3\xa4. Miss All Sunday antoi Olkihatuille ikitikun joka johti olemattomuuden saarelle, jotta heid\xc3\xa4n ei tarvitsisi menn\xc3\xa4 Little Garden-nimiselle saarelle(jonne he kuitenkin joutuivat/meniv\xc3\xa4t), joka on hyvin vaarallinen. N\xc3\xa4in he p\xc3\xa4\xc3\xa4sisiv\xc3\xa4t helpommin Alabastaan. Luffy kuitenkin rikkoi ikitikun sanoen ettei vihollinen m\xc3\xa4\xc3\xa4r\xc3\xa4ile heit\xc3\xa4 . Viville selvisi, ett\xc3\xa4 Miss All Sunday oli antanut h\xc3\xa4nen seurata itse\xc3\xa4\xc3\xa4n ja selvitt\xc3\xa4\xc3\xa4 kuka on Baroque Worksin johtaja. Miss All Sundayn oli tarkoitus saada itse selville Vivin oikea henkil\xc3\xb6llisyys._NEWLINE_My\xc3\xb6hemmin Alabasta osassa selvisi, ettei Nico Robin v\xc3\xa4lit\xc3\xa4 ollenkaan Baroque Worksista ja auttoi v\xc3\xa4lill\xc3\xa4 vihollisiaan. H\xc3\xa4n kutsui kaikkia h\xc3\xa4vinneit\xc3\xa4 agentteja surkimuksiksi, auttoi Luffyn pois juoksuhiekasta ja antoi Pelille (jonka h\xc3\xa4n aikaisemmin nujersi) k\xc3\xa4skyn auttaa Luffy\xc3\xa4. Lis\xc3\xa4ksi Miss All Sunday ei koskaan suoraan totellut johtajansa k\xc3\xa4skyj\xc3\xa4. Miss All Sundayll\xc3\xa4 oli kieroutunut huumorintaju. Esimerkiksi h\xc3\xa4n piti Olkihattuja pilkkanaan jo alussa ja teki julman tempun tehdess\xc3\xa4\xc3\xa4n valekuolemaniskun Viville Pelin silmien edess\xc3\xa4. Kuitenkin h\xc3\xa4nell\xc3\xa4 oli omat motiivinsa miksi h\xc3\xa4n teki niin._NEWLINE_Lopulta Nico Robin paljastui petturiksi ja ei kertonut Sir Crocodilelle, miss\xc3\xa4 muinainen ase Pluton on. Poneglyfi sis\xc3\xa4lsi tietoa Plutonista, mutta Robin valehteli sen sis\xc3\xa4lt\xc3\xa4v\xc3\xa4n vain historiaa. Koska Plutonin sijainnin selvitt\xc3\xa4minen oli olennaisin syy Robinin Baroque Worksiin liitt\xc3\xa4miselle, Crocodile sanoi Robinin rikkoneen heid\xc3\xa4n sopimuksensa ja l\xc3\xa4visti Miss All Sundayn koukullaan. Robin paljasti my\xc3\xb6hemmin kuningas Cobralle, ett\xc3\xa4 h\xc3\xa4n liittyi Baroque Worksiin vain p\xc3\xa4\xc3\xa4st\xc3\xa4kseen Alubarnan palatsin kellarikerrokseen, jossa h\xc3\xa4n uskoi "tosi poneglyfin" sijaitsevan. Miss All Sunday tiesi ettei p\xc3\xa4\xc3\xa4sisi k\xc3\xa4siksi poneglyfiin jollei auttaisi Baroque Worksia. H\xc3\xa4nen mielest\xc3\xa4\xc3\xa4n kuningaskunnan tuho olisi 100 vuotta kadoksissa olleen historian selvitt\xc3\xa4misen arvoinen. Kuitenkin tosi poneglyfi ei sijainnutkaan siell\xc3\xa4 ja Robin oli valmis kuolemaan tuhoutuvan pohjakerroksen kanssa, koska uskoi ettei h\xc3\xa4n voisi toteuttaa unelmaansa. Kuitenkin Luffy otti h\xc3\xa4net ja kuninkaan mukaansa ja vei heid\xc3\xa4t turvaan. _NEWLINE_Luffyn voitettua Sir Crocodilen, Robin ilmaantui heid\xc3\xa4n Going Merry-laivalleen. H\xc3\xa4n kertoi Olkihatuille, ett\xc3\xa4 Luffy rankaisi h\xc3\xa4nt\xc3\xa4 julmasti viem\xc3\xa4ll\xc3\xa4 h\xc3\xa4net turvaan vaikka h\xc3\xa4n halusi kuolla. Siksi Robin sanoi, ett\xc3\xa4 hyvitykseksi Olkihattujen pit\xc3\xa4isi ottaa h\xc3\xa4net mukaansa. Vaikka monet heist\xc3\xa4 eiv\xc3\xa4t halunneet Robinin liittyv\xc3\xa4n, Luffy antoi Robinille luvan liitty\xc3\xa4 joukkoon saman tien. Olkihatuista suurin osa olivat Robinia vastaan mutta pian Robin sai heid\xc3\xa4t yst\xc3\xa4vikseen. Taivassaarelle p\xc3\xa4\xc3\xa4sty\xc3\xa4\xc3\xa4n Nico Robin l\xc3\xb6ysi yhden tosi poneglyfeist\xc3\xa4, ja se antoi h\xc3\xa4nelle uutta voimaa jatkaa unelmaansa.\n_START_SECTION_\nAokiji ja CP9\n_START_PARAGRAPH_\nDavy Back Fight-nimisen kilpailumielisen taistelun j\xc3\xa4lkeen Nico Robin t\xc3\xb6rm\xc3\xa4\xc3\xa4 lapsuudestaan tuttuun Kuzaniin, joka tunnetaan nykyisin Aokijina. H\xc3\xa4n on nykyisin yksi kolmesta p\xc3\xa4\xc3\xa4llikk\xc3\xb6amiraalista. Aokiji p\xc3\xa4\xc3\xa4tti, ett\xc3\xa4 Olkihatut olivat liian vaarallisia eloonj\xc3\xa4tett\xc3\xa4viksi, erityisesti Nico Robin. H\xc3\xa4n paljasti heille hieman Robinin synk\xc3\xa4st\xc3\xa4 menneisyydest\xc3\xa4: Robin oli liittoutunut moniin joukkoihin ja jokainen niist\xc3\xa4 on tuhoutunut, mutta ainoastaan Nico Robin on selvitess\xc3\xa4. Aokijin mukaan Robin manipuloi joukkoja ja hylk\xc3\xa4si heid\xc3\xa4t lopuksi. Sanoessaan Olkihatuille, ett\xc3\xa4 Nico Robin saattaisi jonain p\xc3\xa4iv\xc3\xa4n\xc3\xa4 pett\xc3\xa4\xc3\xa4 heid\xc3\xa4tkin, Robin yritti tappaa Aokijin todistaakseen olevansa luotettava. Surmanisku ei kuitenkaan tepsinyt Aokijin Hie Hie no Mi (Ice Ice Fruit/j\xc3\xa4\xc3\xa4j\xc3\xa4\xc3\xa4marja) voimiin ja h\xc3\xa4n j\xc3\xa4\xc3\xa4dytti Robinin. Jos Olkihatut eiv\xc3\xa4t olisi pelastaneet h\xc3\xa4nt\xc3\xa4, Aokiji olisi murskannut Nico Robinin palasiksi._NEWLINE_My\xc3\xb6hemmin Water Seven-osan aikana Nico Robin katosi kaupungilla ja my\xc3\xb6hemmin paljastui, ett\xc3\xa4 Nico Robin on pett\xc3\xa4nyt Olkihatut ja liittoutunut Maailman hallituksen salaisen organisaation, CP9:n kanssa. CP9:n k\xc3\xa4skyst\xc3\xa4, Robin lavasti Olkihatut syyllisiksi Water Sevenin pormestarin, Iceburgin, murhayritykseen. H\xc3\xa4nen tekonsa ei kuitenkaan ollut t\xc3\xa4m\xc3\xa4n vapaasta tahdostaan. Robin yritti lavastuksen avulla saada Olkihatut l\xc3\xa4htem\xc3\xa4\xc3\xa4n Water Sevenist\xc3\xa4. Jos n\xc3\xa4in ei tapahtuisi, Buster Call (hy\xc3\xb6kk\xc3\xa4ys joka tuhosi Nico Robinin kotisaaren, Oharan) l\xc3\xa4hetett\xc3\xa4isiin Water Seveniin ja Olkihatut tapettaisiin koko saaren mukana. Olkihattuja ei tapettaisi, jos h\xc3\xa4n luovuttaisi itsens\xc3\xa4 Maailmanhallitukselle. My\xc3\xb6hemmin Olkihatut t\xc3\xb6rm\xc3\xa4siv\xc3\xa4t Nico Robiniin Water Seveniss\xc3\xa4 ja he halusivat Robinin palaavan takaisin. H\xc3\xa4n ei kuitenkaan suostunut vaan kylm\xc3\xa4n\xc3\xa4 vastasi, ett\xc3\xa4 h\xc3\xa4nen sis\xc3\xa4ll\xc3\xa4\xc3\xa4n on pimeys, joka ei voi j\xc3\xa4\xc3\xa4d\xc3\xa4 heid\xc3\xa4n luokseen. Kun Robin ja CP9 olivat l\xc3\xa4hteneet, Olkihatut saivat tiet\xc3\xa4\xc3\xa4 Nico Robinin todellisen syyn j\xc3\xa4tt\xc3\xa4\xc3\xa4 Olkihatut pormestarilta. He p\xc3\xa4\xc3\xa4ttiv\xc3\xa4t l\xc3\xa4hte\xc3\xa4 Nico Robinin ja CP9:n per\xc3\xa4\xc3\xa4n kulkemalla ensin merijunilla ja p\xc3\xa4\xc3\xa4tyen Enies Lobbyyn. T\xc3\xa4ll\xc3\xa4 kertaa CP9 ei p\xc3\xa4\xc3\xa4tt\xc3\xa4nyt j\xc3\xa4tt\xc3\xa4\xc3\xa4 Olkihattuja eloon. Vaikka he olivat solmineet sopimuksen Nico Robinin kanssa, etteiv\xc3\xa4t he koske Olkihattuihin, sopimus oli voimassa vain Water Seveniss\xc3\xa4. Olkihatut itse seurasivat heit\xc3\xa4 Enies Lobbyyn. _NEWLINE_Kun Olkihatut saapuivat Oikeuden tornin luokse, Robin yh\xc3\xa4 kielt\xc3\xa4ytyi tulemasta Olkihattujen mukaan, vaikka he olivat ainoat Oharan asukkaiden j\xc3\xa4lkeen, jotka ovat olleet h\xc3\xa4nelle kilttej\xc3\xa4. Kuitenkin Robin uskoi, ett\xc3\xa4 jonain p\xc3\xa4iv\xc3\xa4n\xc3\xa4 Olkihatut pett\xc3\xa4isiv\xc3\xa4t h\xc3\xa4net. CP9:n johtaja, Spandam nauroi ja osoitti tornin yll\xc3\xa4 olevaa Maailmanhallituksen lippua, ja sanoi Maailmanhallitukseen kuuluvan yli 170 maata. T\xc3\xa4m\xc3\xa4 suuri voima jahtasi Nico Robinia, ja vain hullu ottaisi Nico Robinin taakakseen t\xc3\xa4st\xc3\xa4 syyst\xc3\xa4. Luffy k\xc3\xa4ski Sogekingi\xc3\xa4 polttamaan Maailmanhallituksen lipun, mik\xc3\xa4 oli sodanjulistus Maailmanhallitusta vastaan. T\xc3\xa4m\xc3\xa4 oli Luffyn tapa kertoa Robinille, ett\xc3\xa4 h\xc3\xa4nen vihollisensa ovat my\xc3\xb6s Olkihattujen vihollisia. Robin j\xc3\xa4rkyttyi ja tajusi, ettei todenn\xc3\xa4k\xc3\xb6isesti ketk\xc3\xa4\xc3\xa4n muut voisi olla h\xc3\xa4nelle yht\xc3\xa4 hyvi\xc3\xa4 yst\xc3\xa4vi\xc3\xa4 kuin Olkihatut. Muistaessaan Saulon sanoneen, ett\xc3\xa4 kukaan ei ole luotu maailmaan t\xc3\xa4ysin yksin\xc3\xa4iseksi, Nico Robin alkoi itke\xc3\xa4. Luffy k\xc3\xa4ski Robinia sanoa \xc3\xa4\xc3\xa4neen, ett\xc3\xa4 h\xc3\xa4n haluaa el\xc3\xa4\xc3\xa4. Nico Robin huusi niin, ett\xc3\xa4 kaikki varmasti kuulisivat, ett\xc3\xa4 h\xc3\xa4n haluaa el\xc3\xa4\xc3\xa4. Olkihatut ryhtyiv\xc3\xa4t Robinin pelastus hommiin ja yksi kerrallaan he kukistivat kaikki CP9:n j\xc3\xa4senet, ja pakenivat jopa Buster Call hy\xc3\xb6kk\xc3\xa4ykselt\xc3\xa4. Viimeisen\xc3\xa4 tekonaan ennen Enies Lobbyst\xc3\xa4 pakenemista, Nico Robin katkaisi Spandamin sel\xc3\xa4n "Seis Fleur V\xc3\xa4\xc3\xa4nt\xc3\xb6" hy\xc3\xb6kk\xc3\xa4yksell\xc3\xa4._NEWLINE_Juhliessaan pakoa Water 7:ss\xc3\xa4 Olkihattujen ja muiden yst\xc3\xa4vien kanssa, Robin t\xc3\xb6rm\xc3\xa4si taas Aokijiin. H\xc3\xa4n kertoi Robinille, ett\xc3\xa4 20 vuotta sitten h\xc3\xa4n p\xc3\xa4\xc3\xa4sti Robinin menem\xc3\xa4\xc3\xa4n vain, koska Saulo oli h\xc3\xa4nen yst\xc3\xa4v\xc3\xa4ns\xc3\xa4. Koska Robin ei ollut niinkin pitk\xc3\xa4n ajan aikana l\xc3\xb6yt\xc3\xa4nyt paikkaansa maan p\xc3\xa4\xc3\xa4ll\xc3\xa4, p\xc3\xa4\xc3\xa4tti Aokiji panna kaikelle pisteen. Kuitenkin Enies Lobbyn tapahtumien j\xc3\xa4lkeen Aokiji huomasi, ett\xc3\xa4 Robin on l\xc3\xb6yt\xc3\xa4nyt paikkansa. T\xc3\xa4m\xc3\xa4n h\xc3\xa4n kuitenkin halusi kuulla viel\xc3\xa4 Robinin suusta. Kuullessaan haluamansa sanat Aokiji hymyili ja l\xc3\xa4hti sanoen Nico Robinille, ett\xc3\xa4 niin kauan kuin h\xc3\xa4n on elossa, ei Ohara ole kuollut. Aokijin l\xc3\xa4hdetty\xc3\xa4 hymyss\xc3\xa4 suin Robin liittyi taas yst\xc3\xa4viens\xc3\xa4 kanssa juhlimaan. _NEWLINE_Enies Lobbyn tapahtumien j\xc3\xa4lkeen Nico Robin sai uuden kiinniottopalkkionsa, 80.000.000 berry\xc3\xa4 uuden kuvan kanssa. Palkkion nousu oli todella pieni muihin Olkihattupiraatteihin verrattuna (lukuun ottamatta Chopperia). Luvussa 437 kun Franky kielt\xc3\xa4ytyi liittym\xc3\xa4st\xc3\xa4 Olkihattuihin, Nico Robin k\xc3\xa4ytti voimiansa saadakseen Frankyn suostumaan (Robin rutisti Frankyn kiveksi\xc3\xa4). T\xc3\xa4m\xc3\xa4 oli tuskallisin mahdollinen pakottamiskeino ja jopa muut Olkihatut pyysiv\xc3\xa4t Nico Robinia lopettamaan. Luffy jopa anoi ettei h\xc3\xa4n muuta Franky\xc3\xa4 naiseksi. Robin hymyili ja sanoi, ett\xc3\xa4 kun merirosvo l\xc3\xb6yt\xc3\xa4\xc3\xa4 aarteen, he eiv\xc3\xa4t mill\xc3\xa4\xc3\xa4n irrota siit\xc3\xa4 otettaan.\n_START_SECTION_\nVoimat\n_START_PARAGRAPH_\nRobin on sy\xc3\xb6nyt pirunmarjan nimelt\xc3\xa4 Hana Hana no Mi/Flower Flower Fruit/kukkakukkamarja, jonka antamien voimien avulla h\xc3\xa4n voi luoda ruumiinosiaan versoamaan mist\xc3\xa4 vain (paitsi merest\xc3\xa4 ja ilmasta), kuten esimerkiksi itsest\xc3\xa4\xc3\xa4n, esineist\xc3\xa4 ja seinist\xc3\xa4. H\xc3\xa4nen strategiset kykyns\xc3\xa4 ynn\xc3\xa4ttyn\xc3\xa4 pirunmarjavoimillaan tekev\xc3\xa4t h\xc3\xa4nest\xc3\xa4 yhden vaarallisimmista Olkihattujen j\xc3\xa4senist\xc3\xa4. Esimerkiksi Alabastassa Robin voitti yksin suuren joukon merivoimia. Pirunmarjavoimiensa avulla h\xc3\xa4nen ei tarvitse itse liikkua minnek\xc3\xa4\xc3\xa4n hakemaan tietty\xc3\xa4 esinett\xc3\xa4 huoneen toisesta p\xc3\xa4\xc3\xa4st\xc3\xa4, vaan h\xc3\xa4nen versoavien k\xc3\xa4siens\xc3\xa4 avulla h\xc3\xa4n voi tuoda sen itselleen. Lis\xc3\xa4ksi h\xc3\xa4n voi taistella vihollistaan vastaan kaukaa. Voimat sopivat my\xc3\xb6s hyvin vakoiluun, sill\xc3\xa4 Robin voi kopioida silmi\xc3\xa4\xc3\xa4n ja korviaan esimerkiksi p\xc3\xb6yd\xc3\xa4n alle, josta kukaan ei osaisi ep\xc3\xa4ill\xc3\xa4 vakoojan l\xc3\xb6ytyv\xc3\xa4n. Taisteluissa Robin kopioi useimmiten k\xc3\xa4si\xc3\xa4\xc3\xa4n ja hy\xc3\xb6kk\xc3\xa4\xc3\xa4 taittamalla vihollisen luita tai ly\xc3\xb6m\xc3\xa4ll\xc3\xa4 monilla k\xc3\xa4sill\xc3\xa4 yht\xc3\xa4 aikaa. Vihollisella on kuitenkin mahdollisuus iske\xc3\xa4 k\xc3\xa4siin voimalla, joka vahingoittaa Robinin oikeita k\xc3\xa4si\xc3\xa4. T\xc3\xa4m\xc3\xa4 on Robinin heikkous. Vaikka Robinilla on mahdollisuus kopioida muitakin ruumiinosiaan, t\xc3\xa4h\xc3\xa4n menness\xc3\xa4 on n\xc3\xa4hty h\xc3\xa4nen kopioivan vain k\xc3\xa4si\xc3\xa4\xc3\xa4n, silmi\xc3\xa4\xc3\xa4n, korviaan ja jalkojaan._NEWLINE_Mangassa Eiichiro Oda paljasti, ett\xc3\xa4 Nico Robin voi kopioida ruumiinosiaan korkeintaan noin kaksisataa. Animessa t\xc3\xa4m\xc3\xa4 ei kuitenkaan p\xc3\xa4de, sill\xc3\xa4 nelj\xc3\xa4nness\xc3\xa4 One Piece elokuvassa, Dead End Adventure, Nico Robin vet\xc3\xa4\xc3\xa4 Going Merryn pois maan p\xc3\xa4\xc3\xa4lt\xc3\xa4 tuhansien k\xc3\xa4sien avulla. _NEWLINE_Robin tiet\xc3\xa4\xc3\xa4 my\xc3\xb6s hyvin paljon historiasta ja kulttuureista. H\xc3\xa4n on luultavasti ainoa maan p\xc3\xa4\xc3\xa4ll\xc3\xa4, joka en\xc3\xa4\xc3\xa4 osaa tulkita poneglyfeihin kirjoitettuja merkkej\xc3\xa4. T\xc3\xa4m\xc3\xa4n taidon avulla Robin aikoo selvitt\xc3\xa4\xc3\xa4 Todellisen historian. Suurin osa taidoista on per\xc3\xa4isin h\xc3\xa4nen lapsuuden ajoiltaan, jolloin h\xc3\xa4n salaa opiskeli Oharan kirjastossa. Nico Robin ei ole tavallista ihmist\xc3\xa4 nopeampi ja vaikka h\xc3\xa4nell\xc3\xa4 on pirunmarjavoimat, h\xc3\xa4n ei jaksa nostaa ilman pirunmarjavoimia kuin tavallisen naisen verran. T\xc3\xa4m\xc3\xa4 tekee h\xc3\xa4nest\xc3\xa4 enemm\xc3\xa4n Usoppin ja Namin kaltaisen, kuin esimerkiksi Zoron ja Sanjin, joilla on yli-inhimilliset voimat luonnostaan. Pirunmarjavoimiensa avulla h\xc3\xa4n kuitenkin sijoittuu voimakkaimpien j\xc3\xa4senten joukkoon. _NEWLINE_Uusimmissa One Piece-luvuissa on paljastunut, ett\xc3\xa4 Robin voi my\xc3\xb6s lent\xc3\xa4\xc3\xa4 pirunmarjavoimiensa avulla v\xc3\xa4h\xc3\xa4n aikaa, viisi sekuntia. H\xc3\xa4n luo sel\xc3\xa4st\xc3\xa4\xc3\xa4n kasvamaan kaksi siipe\xc3\xa4, jotka koostuvat molemmat 50:st\xc3\xa4 k\xc3\xa4dest\xc3\xa4. 2 vuoden aikahypyn j\xc3\xa4lkeen Robin on oppinut my\xc3\xb6s kloonaamaan itsens\xc3\xa4'